text: Almaniyanın Sovet Ukraynasına hücumu zamanı Sidor Kovpakın başçılıq etdiyi partizan dəstələri əvvəlcə Sumi və Bryansk vilayətlərində faşistlərə qarşı partizan müharibəsi apardılar. Lakin sonradan onların əməliyyatları Kiyev, Jitomir daxil olmaqla almanların işğal etdiyi ərazilərin dərinliklərinə qədər uzandı. Rovno, Qomel, Volın və Ukraynanın digər bölgələrində də Sidor Kovpakın dəstəsi aktiv fəaliyyət göstərirdi. Bu partizan dəstələri həm də millətçi Ukrayna Üsyan Ordusuna qarşı da vuruşurdular. 1944-cü ildə Kovpakın başçılıq etdiyi partizanlar bütün Qərbi Ukrayna və Belarusda düşmən qüvvələrinə basqın edirdilər. Hətta onun dəstəsi Karpat basqını zamanı Rumıniya ilə sərhəd bölgələrinə çatdılar və almanlara böyük itkilər verdilər.